02019R2236 — SL — 01.01.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA SVETA (EU) 2019/2236

z dne 16. decembra 2019

o določitvi ribolovnih možnosti za leto 2020 za nekatere staleže rib in skupine staležev rib v Sredozemskem in Črnem morju







NASLOV I

SPLOŠNE DOLOČBE

Člen 1

Predmet urejanja

Ta uredba določa ribolovne možnosti za leto 2020 za nekatere staleže rib in skupine staležev rib v Sredozemskem in Črnem morju.

Člen 2

Področje uporabe

1. Ta uredba se uporablja za ribiška plovila Unije, ki izkoriščajo naslednje staleže rib: (a) jeguljo (Anguilla anguilla) v Sredozemskem morju, kot je opredeljeno v členu 4(b); (b) rdeče-modro kozico (Aristeus antennatus), dolgoostno rdečo kozico (Parapenaeus longirostris), orjaško rdečo kozico (Aristaeomorpha foliacea), osliča (Merluccius merluccius), škampa (Nephrops norvegicus) in bradača (Mullus barbatus) v zahodnem Sredozemskem morju, kot je opredeljeno v členu 4(c); (c) sardona (Engraulis encrasicolus) in sardelo (Sardina pilchardus) v Jadranskem morju, kot je opredeljeno v členu 4(d); (d) osliča (Merluccius merluccius), škampa (Nephrops norvegicus), morskega lista (Solea solea), dolgoostne rdeče kozice (Parapenaeus longirostris) in bradača (Mullus barbatus) v Jadranskem morju, kot je opredeljeno v členu 4(d); (e) papalino (Sprattus sprattus) in romba (Psetta maxima) v Črnem morju, kot je opredeljeno v členu 4(e).

2. Ta uredba se uporablja tudi za rekreacijski ribolov, kadar je izrecno naveden v zadevnih določbah.

Člen 3

Opredelitev pojmov

Za namene te uredbe se uporabljajo opredelitve iz člena 4 Uredbe (EU) št. 1380/2013. Poleg tega se uporabljajo še naslednje opredelitve pojmov:

(a) „mednarodne vode“ pomeni vode, ki so zunaj suverenosti ali jurisdikcije katere koli države;

(b) „rekreacijski ribolov“ pomeni nekomercialne ribolovne dejavnosti, ki morske žive vodne vire izkoriščajo za rekreacijo, turizem ali šport;

(c) „celotni dovoljeni ulov“ (TAC) pomeni: (i) za ribolov, za katerega velja izjema od obveznosti iztovarjanja iz člena 15(4) do (7) Uredbe (EU) št. 1380/2013, količino rib, ki se lahko iz posameznega staleža iztovori vsako leto; (ii) za vse druge vrste ribolova količino rib, ki se lahko iz posameznega staleža ulovi v obdobju enega leta;

(d) „kvota“ pomeni delež TAC, ki je dodeljen Uniji ali državi članici;

(e) „avtonomna kvota Unije“ pomeni omejitev ulova, samostojno dodeljeno ribiškim plovilom Unije, če ni dogovora o TAC;

(f) „analitska kvota“ pomeni avtonomno kvoto Unije, za katero je na voljo analitična ocena;

(g) „analitična ocena“ pomeni količinsko oceno trendov v danem staležu na podlagi podatkov o biologiji in izkoriščanju staleža, ki so bili v znanstvenem pregledu označeni kot dovolj kakovostni za pripravo znanstvenega mnenja o možnostih za prihodnje ulove.

Člen 4

Ribolovna območja

V tej uredbi se uporabljajo naslednje opredelitve območij:

(a) „geografska podobmočja GFCM “ pomeni območja, kot so opredeljena v Prilogi I k Uredbi (EU) št. 1343/2011 Evropskega parlamenta in Sveta ( 1 );

(b) „Sredozemsko morje“ pomeni vode geografskih podobmočij GFCM 1–27, kot so opredeljena v Prilogi I k Uredbi (EU) št. 1343/2011;

(c) „zahodno Sredozemsko morje“ pomeni vode geografskih podobmočij GFCM 1, 2, 5, 6, 7, 8, 9, 10 in 11, kot so opredeljena v Prilogi I k Uredbi (EU) št. 1343/2011;

(d) „Jadransko morje“ pomeni vode geografskih podobmočij GFCM 17 in 18, kot sta opredeljeni v Prilogi I k Uredbi (EU) št. 1343/2011;

(e) „Črno morje“ pomeni vode geografskega podobmočja GFCM 29, kot je opredeljeno v Prilogi I k Uredbi (EU) št. 1343/2011.







NASLOV II

RIBOLOVNE MOŽNOSTI







POGLAVJE I

Sredozemsko morje

Člen 5

Jegulja

1. Za vse dejavnosti ribiških plovil Unije in druge ribolovne dejavnosti Unije, pri katerih se lovi jegulja ( Anguilla anguilla ), tj. usmerjeni, naključni in rekreacijski ribolov, veljajo določbe tega člena.

2. Ta člen se uporablja za Sredozemsko morje in za brakične vode, kot so ustja rek, obalne lagune in somornice.

3. Ribolov jegulje v vodah Unije in mednarodnih vodah Sredozemskega morja je za ribiška plovila Unije prepovedan v obdobju treh zaporednih mesecev, ki ga določi vsaka posamezna država članica. Obdobje zapore ribolova je skladno z ohranitvenimi cilji iz Uredbe (ES) št. 1100/2007, vzpostavljenimi nacionalnimi načrti upravljanja in časovnimi selitvenimi vzorci jegulje v zadevni državi članici. Države članice Komisiji sporočijo obdobje, ki so ga določile, najpozneje mesec dni pred začetkom obdobja zapore in v vsakem primeru najpozneje 31. januarja 2020.







POGLAVJE II

Zahodno Sredozemsko morje

Člen 6

Pridneni staleži

1. Največji dovoljeni ribolovni napor za leto 2020 za pridnene staleže v zahodnem Sredozemskem morju je določen v Prilogi I k tej uredbi.

2. Države članice največji dovoljeni ribolovni napor upravljajo v skladu s členom 9 Uredbe (EU) 2019/1022.

Člen 7

Prenos podatkov

Države članice evidentirajo podatke o ribolovnem naporu in jih posredujejo Komisiji v skladu s členom 10 Uredbe (EU) 2019/1022.

Države članice pri pošiljanju podatkov o naporu Komisiji v skladu s tem členom uporabljajo oznake skupine ribolovnega napora iz Priloge I k tej uredbi.







POGLAVJE III

Jadransko morje

Člen 8

Mali pelagični staleži

1. Ulovi sardele ( Sardina pilchardus ) in sardona ( Engraulis encrasicolus ) ribiških plovil Unije v Jadranskem morju ne presegajo ravni iz Priloge II k tej uredbi.

2. Za ribiška plovila Unije, ki lovijo sardelo in sardona v Jadranskem morju, znaša največje število ribolovnih dni na leto 180. Od teh 180 ribolovnih dni znaša največje število ribolovnih dni za sardelo 144 in za sardona prav tako 144 ribolovnih dni.

Člen 9

Pridneni staleži

1. Največji dovoljeni ribolovni napor za leto 2020 za pridnene staleže v Jadranskem morju je določen v Prilogi II.

2. Države članice največji dovoljeni napor upravljajo v skladu s členi 26 do 35 Uredbe (ES) št. 1224/2009.

Člen 10

Prenos podatkov

Kadar države članice na podlagi členov 33 in 34 Uredbe (ES) št. 1224/2009 Komisiji pošljejo podatke v zvezi z iztovarjanjem količin ujetih staležev in podatke o ribolovnem naporu, pri tem uporabijo oznake staležev in oznake skupin ribolovnega napora iz Priloge II k tej uredbi.







POGLAVJE IV

Črno morje

Člen 11

Dodelitev ribolovnih možnosti za papalino

Avtonomna kvota Unije za papalino (Sprattus sprattus), dodelitev te kvote državam članicam in po potrebi pogoji, ki so s tem funkcionalno povezani, so določeni v Prilogi III k tej uredbi.

Člen 12

Dodelitev ribolovnih možnosti za romba

TAC za romba (Psetta maxima), ki se uporablja v vodah Unije v Črnem morju za ribiška plovila Unije, dodelitev teh TAC državam članicam in po potrebi pogoji, ki so s tem funkcionalno povezani, so določeni v Prilogi III k tej uredbi.

Člen 13

Upravljanje ribolovnega napora za romba

Za ribiška plovila Unije, ki imajo dovoljenje za ribolov romba v vodah Unije v Črnem morju, znaša največje število ribolovnih dni na leto 180, ne glede na skupno dolžino teh plovil.

Člen 14

Obdobje zapore ribolova romba

Ribiškim plovilom Unije je prepovedano izvajati kakršne koli ribolovne dejavnosti, vključno s pretovarjanjem, zadrževanjem na krovu, iztovarjanjem in prvo prodajo romba v vodah Unije v Črnem morju od 15. aprila do 15. junija.

Člen 15

Posebne določbe o dodelitvah ribolovnih možnosti v Črnem morju

1. Dodelitev ribolovnih možnosti državam članicam, kot je določena v členih 11 in 12 te uredbe, ne posega v: (a) izmenjave, izvedene v skladu s členom 16(8) Uredbe (EU) št. 1380/2013; (b) odbitke in ponovne dodelitve v skladu s členom 37 Uredbe (ES) št. 1224/2009 in (c) odbitke, izvedene v skladu s členoma 105 in 107 Uredbe (ES) št. 1224/2009.

2. Člena 3 in 4 Uredbe (ES) št. 847/96 se ne uporabljata, kadar država članica uporabi vsakoletno prilagodljivost, določeno v členu 15(9) Uredbe (EU) št. 1380/2013.

Člen 16

Prenos podatkov

Kadar države članice na podlagi členov 33 in 34 Uredbe (ES) št. 1224/2009 Komisiji pošljejo podatke v zvezi z iztovarjanjem količin staležev papaline in romba, ujetih v vodah Unije v Črnem morju, pri tem uporabijo oznake staležev iz Priloge III k tej uredbi.







NASLOV III

KONČNE DOLOČBE

Člen 17

Začetek veljavnosti

Ta uredba začne veljati dan po objavi v Uradnem listu Evropske unije.

Uporablja se od 1. januarja 2020.

Ta uredba je v celoti zavezujoča in se neposredno uporablja v vseh državah članicah.









PRILOGA I

RIBOLOVNI NAPOR ZA RIBIŠKA PLOVILA UNIJE V OKVIRU UPRAVLJANJA PRIDNENIH STALEŽEV V ZAHODNEM SREDOZEMSKEM MORJU

V tabelah iz te priloge sta določena največji dovoljeni ribolovni napor (v ribolovnih dneh) po skupinah staležev, kot so opredeljeni v členu 1 Uredbe (EU) 2019/1022, in skupna dolžina plovil za vse vrste vlečnih mrež ( 2 ), ki lovijo pridnene staleže v zahodnem Sredozemskem morju.

Za vse največje dovoljene ribolovne napore iz te priloge veljajo pravila iz Uredbe (EU) 2019/1022 in členov 26 do 35 Uredbe (ES) št. 1224/2009.

Sklici na ribolovna območja so sklici na geografska podobmočja GFCM.

Za namene te priloge je v nadaljevanju podana korelacijska tabela latinskih in splošnih imen staležev rib:







Znanstveno ime Koda 3‐alfa Splošno ime Aristaeomorpha foliacea ARS orjaška rdeča kozica Aristeus antennatus ARA rdeče-modra kozica Merluccius merluccius HKE oslič Mullus barbatus MUT bradač Nephrops norvegicus NEP škamp Parapenaeus longirostris DPS dolgoostna rdeča kozica

Največji dovoljeni ribolovni napor v ribolovnih dneh

▼M1

(a) Alboransko morje, Balearski otoki, severna Španija in Levji zaliv (geografska podobmočja 1-2-5-6-7)



Skupina staležev Skupna dolžina plovil Španija Francija Italija Oznaka skupine ribolovnega napora Bradač na geografskih podobmočjih 1, 5, 6 in 7; oslič na geografskih podobmočjih 1-5-6-7; dolgoostna rdeča kozica na geografskih podobmočjih 1, 5 in 6; škamp na geografskih podobmočjih 5 in 6. < 12 m 2 260 0 0 EFF1/MED1_TR1 ≥ 12 m in < 18 m 24 284 0 0 EFF1/MED1_TR2 ≥ 18 m in < 24 m 45 563 5 144 0 EFF1/MED1_TR3 ≥ 24 m 16 047 6 258 0 EFF1/MED1_TR4 Rdeče-modra kozica na geografskih podobmočjih 1, 5, 6 in 7. < 12 m 0 0 0 EFF2/MED1_TR1 ≥ 12 m in < 18 m 1 139 0 0 EFF2/MED1_TR2 ≥ 18 m in < 24 m 11 535 0 0 EFF2/MED1_TR3 ≥ 24 m 9 260 0 0 EFF2/MED1_TR4

▼B

(b) Korzika, Ligursko morje, Tirensko morje in Sardinija (geografska podobmočja 8‐9-10‐11)



Skupina staležev Skupna dolžina plovil Španija Francija Italija Oznaka skupine ribolovnega napora Bradač na geografskih podobmočjih 9, 10 in 11; oslič na geografskih podobmočjih 9‐10‐11; dolgoostna rdeča kozica na geografskih podobmočjih 9‐10‐11; škamp na geografskih podobmočjih 9 in 10. < 12 m 0 208 3 081 EFF1/MED2_TR1 ≥ 12 m in < 18 m 0 833 46 350 EFF1/MED2_TR2 ≥ 18 m in < 24 m 0 208 31 170 EFF1/MED2_TR3 ≥ 24 m 0 208 4 160 EFF1/MED2_TR4 Orjaška rdeča kozica na geografskih podobmočjih 9, 10 in 11. < 12 m 0 0 510 EFF2/MED2_TR1 ≥ 12 m in < 18 m 0 0 3 760 EFF2/MED2_TR2 ≥ 18 m in < 24 m 0 0 3 028 EFF2/MED2_TR3 ≥ 24 m 0 0 405 EFF2/MED2_TR4









PRILOGA II

RIBOLOVNE MOŽNOSTI ZA RIBIŠKA PLOVILA UNIJE V JADRANSKEM MORJU

V tabelah iz te priloge so določene ribolovne možnosti po staležih ali skupinah napora plovil in po potrebi pogoji, ki so s tem funkcionalno povezani.

Za vse ribolovne možnosti iz te priloge veljajo pravila iz členov 26 do 35 Uredbe (ES) št. 1224/2009.

Sklici na ribolovna območja so sklici na geografska podobmočja GFCM.

Za namene te priloge je v nadaljevanju podana korelacijska tabela latinskih in splošnih imen:







Znanstveno ime Koda 3‐alfa Splošno ime Engraulis encrasicolus ANE sardon Merluccius merluccius HKE oslič Mullus barbatus MUT bradač Nephrops norvegicus NEP škamp Parapenaeus longirostris DPS dolgoostna rdeča kozica Sardina pilchardus PIL sardela Solea solea SOL morski list

1. Mali pelagični staleži – geografski podobmočji 17 in 18

V tabelah iz tega oddelka je določena največja stopnja ulova, izražena v tonah žive teže.







Vrsta: male pelagične vrste (sardon in sardela) Engraulis encrasicolus in Sardina pilchardus Območje: vode Unije in mednarodne vode območij GFCM, podobmočji 17 in 18 (SP1/GF1718) Unija 101 711 (1) (2) Največja stopnja ulova Člen 3 Uredbe (ES) št. 847/96 se ne uporablja. TAC Ni relevantno Člen 4 Uredbe (ES) št. 847/96 se ne uporablja. ( 1 ) Količine za Slovenijo temeljijo na ravni ulova iz leta 2014, in sicer do količine, ki naj ne presega 300 ton. ( 2 ) Omejeno na Hrvaško, Italijo in Slovenijo.

2. Pridneni staleži – geografski podobmočji 17 in 18

V tabelah iz tega oddelka je določen največji dovoljeni ribolovni napor (v ribolovnih dneh) po vrstah vlečnih mrež za pridnene staleže na geografskih podobmočjih 17 in 18 (Jadransko morje).







Vrsta orodja Staleži Država članica Ribolovni napor (ribolovni dnevi) Leto 2020 Oznaka skupine ribolovnega napora Vlečne mreže (OTB) Oslič, dolgoostna rdeča kozica, škamp, bradač Italija, podobmočji 17‐18 108 349 EFF/MED3_OTB Hrvaška, podobmočji 17‐18 39 257 EFF/MED3_OTB Slovenija, podobmočje 17 (*1) EFF/MED3_OTB Vlečne mreže z gredjo (TBB) Morski list Italija, podobmočje 17 8 663 EFF/MED3_TBB ( *1 ) Ribiška plovila, ki plujejo pod zastavo Slovenije in izvajajo dejavnosti z orodjem OTB v podobmočju 17, ne presegajo omejitve napora, določene pri 3 000 ribolovnih dneh na leto.









PRILOGA III

RIBOLOVNE MOŽNOSTI ZA RIBIŠKA PLOVILA UNIJE V ČRNEM MORJU

V razpredelnicah v tej prilogi so določeni TAC in kvote, izražene v tonah žive teže po staležih, ter po potrebi pogoji, ki so s tem funkcionalno povezani.

Za vse ribolovne možnosti iz te priloge veljajo pravila iz členov 26 do 35 Uredbe (ES) št. 1224/2009.

Sklici na ribolovna območja so sklici na geografska podobmočja GFCM.

Za namene te priloge je v nadaljevanju podana korelacijska tabela latinskih in splošnih imen:







Znanstveno ime Koda 3‐alfa Splošno ime Sprattus sprattus SPR papalina Psetta maxima TUR romb







Vrsta: papalina Sprattus sprattus Območje: vode Unije v Črnem morju, geografsko podobmočje 29 (SPR/F3742C) Bolgarija 8 032,50 analitska kvota. Romunija 3 442,50 Člen 3 Uredbe (ES) št. 847/96 se ne uporablja. Unija 11 475 Člen 4 Uredbe (ES) št. 847/96 se ne uporablja TAC ni relevantno/ni dogovorjeno







Vrsta: romb Psetta maxima Območje: vode Unije v Črnem morju, geografsko podobmočje 29 (TUR/F3742C) Bolgarija 75 analitski TAC Romunija 75 Člen 3 Uredbe (ES) št. 847/96 se ne uporablja. Unija 150 (1) Člen 4 Uredbe (ES) št. 847/96 se ne uporablja. TAC 857 ( 1 ) Od 15. aprila do 15. junija 2020 ni dovoljena nobena ribolovna dejavnost, vključno s pretovarjanjem, zadrževanjem na krovu, iztovarjanjem in prvo prodajo.